มอบ กคช.ผุดบ้านตอบโจทย์คนจน
นายจุติ ไกรฤกษ์ รมว.การพัฒนาสังคมและความมั่นคงของมนุษย์ (พม.) กล่าวภายหลังเป็นประธานประชุมผู้บริหาร พม.ว่า ตนแจ้งที่ประชุมรับทราบถึง พล.อ.ประยุทธ์ จันทร์โอชา นายกรัฐมนตรีและ รมว.กลาโหม ได้มีความห่วงใยเรื่องบ้านคนจน จึงมอบให้การเคหะแห่งชาติ (กคช.), ไปพิจารณาดูว่า นอกจากการสร้างบ้านราคาถูกเพื่อขายให้กับผู้มีรายได้น้อยแล้ว ในขณะที่เศรษฐกิจยังไม่ค่อยดี ยังมีแนวทางอื่นหรือไม่ที่จะสร้างที่พักอาศัยให้ผู้มีรายได้น้อย หรือข้าราชการรายได้น้อยสามารถเช่าอยู่ได้,ขณะนี้รถไฟฟ้าได้กระจายไปในหลายพื้นที่แล้ว กรุงเทพฯก็ขยายตัวมากขึ้น ดังนั้นยังมีคนรายได้น้อยในเมืองอีกจำนวนไม่น้อยที่ยังแสวงหาที่อยู่อาศัยที่ดีในราคาที่พอจะสู้ได้ โดยเฉพาะข้าราชการระดับล่าง พนักงานราชการ ลูกจ้างที่รายได้น้อย ซึ่งรัฐบาลก็อยากช่วยเปิดโอกาสให้คนเหล่านี้ได้เข้าถึงที่อยู่อาศัย แม้จะไม่สามารถตอบโจทย์ได้ทั้งหมด,ทั้งนี้ นายธัชพล กาญจนกูล ผู้ว่าการการเคหะแห่งชาติ (กคช.) ได้รับปากว่าจะนำข้อสั่งการไปพิจารณาหาแนวทางความเป็นไปได้ในการจัดทำโครงการดังกล่าวในพื้นที่ของ กคช. โดยเฉพาะที่ติดแนวรถไฟฟ้า และจะนำเสนอที่ประชุมภายในสิ้นเดือน ธ.ค.นี้.
ขณะนี้รถไฟฟ้าได้กระจายไปในหลายพื้นที่แล้ว กรุงเทพฯก็ขยายตัวมากขึ้น ดังนั้นยังมีคนรายได้น้อยในเมืองอีกจำนวนไม่น้อยที่ยังแสวงหาที่อยู่อาศัยที่ดี
บ้านคนจน,การเคหะแห่งชาติ,ผู้มีรายได้น้อย,ที่พักอาศัย,จุติ ไกรฤกษ์,ธัชพล กาญจนกูล,กคช.,ข่าวทั่วไป